CELEX: 62020TN0074
Language: sk
Date: 2020-02-07 00:00:00
Title: Vec T-74/20: Žaloba podaná 7. februára 2020 –IJ/Parlament

30.3.2020   
            
            
               SK
            
            
               Úradný vestník Európskej únie
            
            
               C 103/35
            
         
      Žaloba podaná 7. februára 2020 –IJ/Parlament
      (Vec T-74/20)
      (2020/C 103/50)
      Jazyk konania: francúzština
      
         Účastníci konania
      
      
         Žalobca: IJ (v zastúpení: L. Levi, M. Vandenbussche a A. Champetier, avocates)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  rozhodol, že táto žaloba je prípustná a dôvodná,
               
            a v dôsledku toho,
      
                  —
               
               
                  zrušil rozhodnutie Európskeho parlamentu z 10. októbra 2018 v rozsahu, v ktorom na žalobcu uplatňuje výhradu stanovenú v článku 100 Podmienok zamestnávania ostatných zamestnancov Európskej únie,
               
            
                  —
               
               
                  v rozsahu, v akom je to potrebné, zrušil rozhodnutie Európskeho parlamentu z 29. októbra 2019 v miere, v ktorej zamieta sťažnosť žalobcu z 8. januára 2019,
               
            
                  —
               
               
                  uložil žalovanému povinnosť znášať trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 100 Podmienok zamestnávania ostatných zamestnancov Európskej únie („PZOZ“). Žalobca tvrdí, že uplatnenie výhrady v jeho prípade porušuje článok 100 PZOZ, ktorý sa má vykladať reštriktívne a v súlade so zásadou voľného pohybu pracovníkov stanovenou v článku 45 ZFEÚ. Článok 100 PZOZ sa má tiež vykladať v súlade s článkami 34 a 35 Charty základných práv Európskej únie (ďalej len „Charta“) a článkami 12 a 13 Európskej sociálnej charty. Subsidiárne žalobca vznáša námietku nezákonnosti článku 100 PZOZ z toho dôvodu, že toto ustanovenie porušuje článok 45 ZFEÚ, články 34 a 35 Charty a články 12 a 13 Európskej sociálnej charty.
               
            
                  2.
               
               
                  Druhý žalobný dôvod je založený na porušení zásady zákazu diskriminácie zakotvenej v článku 1d Služobného poriadku úradníkov Európskej únie a v článku 21 Charty. Žalobca sa domnieva, že uplatnenie výhrady voči nemu ho po dobu piatich rokov zbavuje možnosti mať prospech z určitých prvkov všetkých dávok v invalidite, a navyše zakladá diskrimináciu zakázanú článkom 1d služobného poriadku a článkom 21 Charty.
               
            
                  3.
               
               
                  Tretí žalobný dôvod je založený na porušení zásady starostlivosti. Administratíva porušila povinnosť starostlivosti, ktorá jej prislúcha, hoci bola táto povinnosť naliehavejšia z dôvodu krehkého zdravia dotknutého zamestnanca.